**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  5 – 7 – 2024

**ΑΜΑΡΟΥΣΙΟΥ Αρ. Πρ.:** 191

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: ΥΠΑΙΘΑ – ΥΠΕΣ,**

**Δήμους Αμαρουσίου, Κηφισιάς, Λυκόβρυσης – Πεύκης & Πεντέλης – Μελισσίων,**

**Ενώσεις Γονέων & Κηδεμόνων των Δήμων Αμαρουσίου, Κηφισιάς, Λυκόβρυσης – Πεύκης, Πεντέλης – Μελισσίων**

**Κοινοποίηση: Δ.Ο.Ε., Συλλόγους Εκπ/κών Π. Ε. & Ε. Λ. Μ. Ε. της χώρας,**

**ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: « Όχι στην κατάργηση των Σχολικών Επιτροπών & των Δημοτικών Επιτροπών Παιδείας».**

Η κυβέρνηση της ΝΔ, με τον ν.5056/2023 κατήργησε τις Σχολικές Επιτροπές Πρωτοβάθμιας και Δευτεροβάθμιας Εκπαίδευσης καθώς επίσης και τις Δημοτικές Επιτροπές Παιδείας (ΔΕΠ). Ως ημερομηνία αυτοδίκαιης διάλυσης τους ορίστηκε η λήξη του σχολικού έτους (2023 – 2024), δηλαδή η 30η – 06 – 2024.

Το Δ. Σ. του Συλλόγου Εκπ/κών Π. Ε. Αμαρουσίου, για άλλη μια φορά, καταγγέλλει τον αρνητικό χαρακτήρα αυτής της αναδιάρθρωσης. Επιταχύνεται μ’ αυτόν τον τρόπο η προώθηση της αποκέντρωσης των λειτουργιών και των ευθυνών όσων αφορά τις σχολικές μονάδες, αφού μεταβιβάζει τις αρμοδιότητες των επιτροπών στους/στις Διευθυντές/-ντριες των σχολείων και τις/τους Προϊστάμενες/-ους των Νηπιαγωγείων. Επίσης, αφαιρείται η δυνατότητα από τους/τις Διευθυντές/-ντριες Δημ. Σχολείων και τις/τους Προϊστάμενες/-ους των Νηπιαγωγείων, τις/τους εκπαιδευτικούς, τους γονείς και μαθητές να συμμετέχουν στη συζήτηση και τις αποφάσεις που παίρνονται για τα σχολεία τους.

Η κυβέρνηση, που μειώνει με κάθε τρόπο τη χρηματοδότηση των σχολείων, επιδιώκει να πετάξει την ευθύνη από πάνω της με το βλέμμα στραμμένο στην αυτοτέλεια της σχολικής μονάδας, που ο Διευθυντής για να αντιμετωπίσει τις οικονομικές δυσκολίες είτε θα απευθύνεται στους γονείς που και πάλι θα κληθούν να βάλουν το χέρι στην τσέπη ή και σε χορηγούς, όπως προβλέπεται πλέον και σε νόμο της προηγούμενης Υπ. Παιδείας (ν. 4692/2020 που θεσμοθετεί την αναζήτηση πόρων και χορηγών από τη σχολική μονάδα).

Η κατάργηση των Σχολικών Επιτροπών των Δήμων και των Δημοτικών Επιτροπών Παιδείας είναι ένα ακόμα βήμα για την επιβολή της πολιτικής της ιδιωτικοποίησης της Δημόσιας Εκπαίδευσης και ταυτόχρονα ανοίγει τον δρόμο για την προώθηση της επιχειρηματικής λειτουργίας του σχολείου.

**Εναντιωνόμαστε στην κατάργηση των σχολικών επιτροπών και των δημοσικών επιτροπών Παιδείας από την σκοπιά της στόχευσης και των επιδιώξεων που έχει η κυβέρνηση.**

**ΔΙΕΚΔΙΚΟΥΜΕ ΤΗΝ ΕΠΑΝΑΦΟΡΑ ΤΩΝ ΣΧΟΛΙΚΩΝ ΕΠΙΤΡΟΠΩΝ ΚΑΙ ΤΩΝ ΔΗΜΟΤΙΚΩΝ ΕΠΙΤΡΟΠΩΝ ΠΑΙΔΕΙΑΣ.**

**Διεκδικούμε τη δραστική αύξηση της χρηματοδότησης για τις ανάγκες των σχολείων κόντρα στην αντιλαϊκή πολιτική των κυβερνήσεων.**

**Καλούμε το Δ. Σ. της Δ. Ο. Ε. στη βάση των αποφάσεων της 93ης Γ. Σ. της Δ. Ο. Ε. να αναλάβει αγώνα για την επαναφορά των σχολικών επιτροπών και των Δημοτικών Επιτροπών Παιδείας των Δήμων.**

**Καλούμε τους Δήμους της περιοχής ευθύνης του σωματείου μας (Αμαρουσίου, Κηφισιάς, Λυκόβρυσης – Πεύκης, Πεντέλης – Μελισσίων) καθώς και τις Ενώσεις Γονέων και Κηδεμόνων των αντίστοιχων Δήμων να συνταχθούν μαζί μας στη διεκδίκηση του παραπάνω αιτήματος.**

